CELEX: 31989R2682
Language: el
Date: 1989-09-05 00:00:00
Title: Κανονισμός (ΕΟΚ) αριθ. 2682/89 της Επιτροπής της 5ης Σεπτεμβρίου 1989 που τροποποιεί τον κανονισμό (ΕΟΚ) αριθ. 2327/89 για τη θέσπιση των λεπτομερειών εφαρμογής του καθεστώτος εισαγωγής που προβλέπεται από τον κανονισμό (ΕΟΚ) αριθ. 4076/88 του Συμβουλίου για το βόειο κατεψυγμένο κρέας που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91

Avis juridique important

|

31989R2682

Κανονισμός (ΕΟΚ) αριθ. 2682/89 της Επιτροπής της 5ης Σεπτεμβρίου 1989 που τροποποιεί τον κανονισμό (ΕΟΚ) αριθ. 2327/89 για τη θέσπιση των λεπτομερειών εφαρμογής του καθεστώτος εισαγωγής που προβλέπεται από τον κανονισμό (ΕΟΚ) αριθ. 4076/88 του Συμβουλίου για το βόειο κατεψυγμένο κρέας που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91  

Επίσημη Εφημερίδα αριθ. L 259 της 06/09/1989 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 2682/89 ΤΗΣ ΕΠΙΤΡΟΠΗΣ  της 5ης Σεπτεμβρίου 1989  που τροποποιεί τον κανονισμό (ΕΟΚ) αριθ. 2327/89 για τη θέσπιση των λεπτομερειών εφαρμογής του καθεστώτος εισαγωγής που προβλέπεται από τον κανονισμό (ΕΟΚ) αριθ. 4076/88 του Συμβουλίου για το βόειο κατεψυγμένο κρέας που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4076/88 του Συμβουλίου της 19ης Δεκεμβρίου 1988 για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για το βόειο κατεψυγμένο κρέας που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91 (1), και ιδίως το άρθρο 2 παράγραφος 1,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 για την κοινή οργάνωση της αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΟΚ) αριθ. 571/89 (3), και ιδίως το άρθρο 15 παράγραφος 2,  Εκτιμώντας:  ότι σύμφωνα με τον κανονισμό (ΕΟΚ) αριθ. 2327/89 της Επιτροπής (4) το 80 % του προβλεπόμενου όγκου της ποσόστωσης κρατείται για τους συναλλασσόμενους που έχουν πραγματοποιήσει εισαγωγές στο πλαίσιο αυτής της ποσόστωσης κατά τη διάρκεια των δύο τελευταίων ετών και κατανέμεται μεταξύ των συναλλασσομένων ανάλογα με τις εισαγωγές που πραγματοποίησαν κατά τη διάρκεια των εν λόγω ετών·  ότι η Πορτογαλία είχε πρόσβαση στην προαναφερθείσα ποσόστωση μόνον κατά το δεύτερο έτος· ότι είναι λοιπόν σκόπιμο, προκειμένου να αποφευχθεί άνιση μεταχείριση των σχετικών συναλλασσομένων, να προβλεφθεί ότι η κατανομή θα γίνει γι' αυτούς με βάση τις εισαγωγές που πραγματοποιήθηκαν μόνον κατά τη διάρκεια αυτού του έτους· ότι, για να επιτραπεί στους εν λόγω συναλλασσόμενους να λάβουν υπόψη τους αυτήν την τροποποίηση, πρέπει εξάλλου να αναβληθεί γι' αυτούς η ημερομηνία υποβολής των αιτήσεων εισαγωγής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2327/89 τροποποιείται ως εξής:  1. Το άρθρο 2 παράγραφος 3 συμπληρώνεται με το ακόλουθο εδάφιο:  «Ωστόσο, όσον αφορά τους συναλλασσομένους που έχουν κάνει εισαγωγές στην Πορτογαλία, η κατανομή αυτή πραγματοποιείται ανάλογα με τις εισαγωγές που πραγματοποιήθηκαν μόνο κατά τη διάρκεια του έτους 1988.»  2. Το άρθρο 5 παράγραφος 1 συμπληρώνεται με το ακόλουθο εδάφιο:  «Ωστόσο, όσον αφορά τους συναλλασσομένους που αναφέρονται στο άρθρο 2 παράγραφος 3 δεύτερο εδάφιο, η ημερομηνία της 1ης Σεπτεμβρίου 1989 που προβλέπεται στην πρώτη φράση αντικαθίσταται από την ημερομηνία της 11ης Σεπτεμβρίου 1989.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Σεπτεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 359 της 28. 12. 1988, σ. 5.  (2) ΕΕ αριθ. L 148 της 28. 6. 1968, σ. 24.  (3) ΕΕ αριθ. L 61 της 4. 3. 1989, σ. 43.  (4) ΕΕ αριθ. L 220 της 29. 7. 1989, σ. 67.